Biserica a fost fortificată, a fost înconjurată de o dublă curtină de ziduri. Turnul său a fost ridicat în 1701 și are inscripția: „sumptibus Ecclesiae Unitariae Kövendiensis erigabatur ..." Zidurile au avut de suferit devastarea din timpul campaniei lui Ali pașa din 1661, când cetatea bisericească a fost incendiată. În anul 1703 a fost incendiată din nou, de lobonți, în timpul Răscoalei lui Rákóczi.